[{"text_idx": "#000002", "text": "Wel, mae\u2019r amser wedi dod. Dim ysgol, gwyliau haf a\u2019r rhagolygon yn gaddo tymor go heulog.\nEr i ni edrych ymlaen yn arw at wyliau\u2019r haf, pan fyddwn i yn ei chanol hi mae\u2019n bosib iawn wnawn ni redeg allan o bethau i\u2019w wneud. Os fyddwch chi\u2019n gweld eich bod chi mewn twll diflas, heb syniad beth i\u2019w wneud, dyma restr o awgrymiadau i waredu ar y diflastod!"}, {"text_idx": "#000003", "text": "Weithiau, mae\u2019n hawdd teimlo fel bod rhaid i ni wneud rhywbeth o hyd a chadw\u2019n brysur trwy\u2019r adeg. Fel petai\u2019r gwyliau yn gyfle i wneud gymaint o bethau ac sy\u2019n bosib cyn dychwelyd i realiti mis Medi. Ond mae saib yr haf yn union hynny... saib. Cyfle i gymryd gwynt, aros yn y gwely tan y pnawn neu gymryd siesta bach pan fyddwch chi ffansi. Cyfle i ddod at eich coed ar o\u0302l gweithio\u2019n galed drwy\u2019r flwyddyn ysgol.\nSo\u0302n am ddod at eich coed... ewch i\u2019r coed! Anfonwch neges yn y group chat, llenwch eich bag gyda da-das ac ewch am dro efo\u2019ch ffrindiau. Dim ffaff, dim ffwdan. Jest chi, eich ffrindiau a llond trol o hwyl a selfies."}, {"text_idx": "#000004", "text": "Mae mynd am dro ben bore yn brofiad arbennig, pan fo pawb arall yn cysgu o hyd a dim ond chi a ffrind sy\u2019n troedio\u2019r fro. Yr haf yma, mae deffro hyd yn oed yn gynt er mwyn croesawu\u2019r haul wrth iddi godi yn hanfodol. Lle fyddwch chi\u2019n dewis ei gwylio hi\u2019n codi? Ar lan y mo\u0302r, yng nghanol y mynyddoedd neu o ffenest eich llofft gyda phaned?\nMae \u2018na wastad rhywun dan ni\u2019n teimlo ein bod ni ddim yn gweld digon aml. Ewch i\u2019w gweld nhw'r haf yma. Boed hynny\u2019n paned pum munud yn nhy\u0302 nain neu\u2019n brynhawn yn yr ardd efo\u2019ch anti, byddwch chi\u2019n edrych yn o\u0302l ac yn falch iawn o fod wedi gwneud."}, {"text_idx": "#000005", "text": "Os fyddwch chi fynd i mewn i\u2019r dref gyda\u2019ch ffrindiau ac yn dechrau diflasu, mae\u2019r her yma yn siw\u0302r o\u2019ch diddanu am y dydd! Yr her ydi dod o hyd i wisg gyfan mewn siopau elusen a hynny o fewn eich cyllideb fyddwch chi wedi dewis. Mae\u2019r her yn fwy anodd pan fydd yna dim ond ychydig o gyllideb, efallai \u00a310, a gallwch chi ddewis thema hefyd! Beth am herio\u2019ch gilydd i ffeindio gwisg o dan y thema\u0302u \u201cHollywood\u201d neu \u201cLan y mo\u0302r\u201d?\nMae yna lwyth o bethau ar hyd a lled y wlad sydd ar gael am ddim. Mae sawl amgueddfa ac oriel gelf yn barod i\u2019ch croesawu ac efallai fod hyn ddim fel arfer yn apelio atoch chi... ond hei, os mae rhywbeth am ddim, beth sydd \u2018na i golli? Sgwn i os wnewch chi fwynhau neu efallai dod o hyd i ddiddordeb newydd?"}, {"text_idx": "#000006", "text": "Bob haf, dwi\u2019n ailddarganfod gymaint dwi\u2019n caru darllen. Am ryw rheswm, toes gen i byth digon o amser i eistedd gyda llyfr a mwynhau yn iawn. Ond, unwaith mae\u2019r haul allan mae\u2019n codi blys darllen arna i ac unwaith dwi\u2019n cychwyn byddai\u2019n cofio gymaint dwi wrth fy modd gyda llyfr da.\nAm weithgaredd ychwanegol, ewch i ddewis llyfr o\u2019ch llyfrgell leol. Os fyddwch chi\u2019n teimlo fod mynd i lyfrgell a dewis un llyfr ymysg miloedd yn ormod, mae sawl awdurdod lleol yn cynnig gwasanaeth archebu llyfrau llyfrgell ar-lein fel eich bod chi\u2019n gallu cymryd eich amser i ddewis, archebu a phigo\u2019r llyfr fyny pan fydd o\u2019n barod! Syml ac am ddim!"}, {"text_idx": "#000008", "text": "Rw\u0302an, does dim esgus i chi fod yn ddiflas dros y gwyliau! Cadwch yr erthygl yma yn handi a pan fyddwch chi\u2019n teimlo\u2019n fflat heb syniad beth i\u2019w wneud gallwch chi ddewis gweithgaredd o\u2019r rhestr yma!"}]